หนูเป็นประจำเดือนวันที่ 26 มี.ค และหายวันที่ 31 มี.คและ มีเพศสัมพันธ์กับแฟนวันที่ 2 เม.ษ หนูกินยาคุมฉุกเฉินเม็ดแรกกินตอน 12:48 เม็ดที่ 2 เพื่อนกินช้าไป 2 ชม. ปกติต้องกินเม็ดที่ 2 ตอน 00:48 แต่หนูกินตอน 02:48 แล้วจนถึงวันที่ 7 เม.ษ หนูมีเลือดออกมาเยอะจากช่องคลอด เลยไม่แน่ใจว่าเป็นประจำเดือนหรือว่าผลข้างเคียงจากยา เลือดนั้นไหลออกมาไม่เยอะมาก ไหลมา 4 วัน หลังจากนั้นก็หายไป แล้วหลังจากนั้นประจำเดือนก็ยังไม่มาจนถึงวันนี้ หนูอยากทราบว่าจะท้องหรือเปล่าคะ หรือว่าเป็นเพราะฮอร์โมนกำลังปรับตัวอยู่เลยทำให้ประจำเดือนมาช้าอะค่ะ รบกวนช่วยตอบด้วยนะคะ หนูเครียดมากเลยค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด ดังที่มีอาการ หรือทำให้ประจำเดือนมาคลาดเคลื่อนไปจากปกติคืออาจมาช้าหรือเร็วกว่าปกติก็ได้ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังแต่อย่างไรก็ตามหากประจำเดือนมาช้ากว่าที่ควรจะเป็นเกิน 1 สัปดาห์ หรือช้ากว่า 35 วันนับจากครั้งก่อน ควรปรึกษาสูตินรีแพทย์ค่ะ เพราะอาจไม่ใช่ผลข้างเคียงของยาคุมกำเนิดฉุกเฉินแล้ว อาจซื้อชุดตรวจการตั้งครรภ์ทางปัสสาวะมาตรวจเองเบื้องต้น หากไม่แน่ใจผลตรวจหรือมีอาการอื่นๆเช่นตกขาวผิดปกติ ปวดหน่วงท้องน้อย มีเลือดออกกระปริดกระปรอยหรือมีก้อนเนื้อหลุดจากช่องคลอด ควรปรึกษาสูตินรีแพทย์ค่ะถ้าจะมีเพศสัมพันธ์ควรจะป้องกันเช่นใช้ยาคุมแบบแผงรายเดือน ฉีดยาคุม ฝังยาคุม หรือใช้ถุงยางอนามัยค่ะ ไม่ควรใช้ยาคุมกำเนิดฉุกเฉินบ่อยๆเพราะผลข้างเคียงมากและประสิทธิภาพต่ำกว่าการคุมกำเนิดชนิดอื่นๆค่ะ